b'\n_START_ARTICLE_\nH\xc3\xb5bejodiid\n_START_PARAGRAPH_\nH\xc3\xb5bejodiid on sool, mille valem on AgI._NEWLINE_H\xc3\xb5bejodiid on kollase v\xc3\xa4rvusega fototundlik vees v\xc3\xa4ga raskelt lahustuv kristalliline tahkis. H\xc3\xb5bejodiidi sulamistemperatuur on 558 \xc2\xb0C, keemistemperatuur 1506 \xc2\xb0C ning tihedus 5675 kg/m\xc2\xb3. H\xc3\xb5bejodiidi lahustuvus vees 20 \xc2\xb0C juures on 3*10\xe2\x81\xbb\xe2\x81\xb6 g/l._NEWLINE_H\xc3\xb5bejodiidi ei peeta ohtlikuks aineks._NEWLINE_H\xc3\xb5bejodiidi kasutatakse muu hulgas fotograafias, meditsiinis antiseptikuna ning kunstlike sademete tekitamiseks._NEWLINE_H\xc3\xb5bejodiidil ja j\xc3\xa4\xc3\xa4l on sarnane kristalli kuju. Kui h\xc3\xb5bejodiidi pilvedesse pihustada, siis moodustavad tema kristallid kondensatsioonituumad, mille \xc3\xbcmber veeaur kondenseerub, ning neist tekivad vihmapiisad v\xc3\xb5i lumekristallid.'